Návrh

**ZÁKON**

z .............. 2020,

**ktorým sa mení a dopĺňa zákon č. 663/2007 Z. z. o minimálnej mzde v znení neskorších predpisov a ktorým sa dopĺňajú niektoré zákony**

Národná rada Slovenskej republiky sa uzniesla na tomto zákone:

**Čl. I**

Zákon č. 663/2007 Z. z. o minimálnej mzde v znení zákona č. 354/2008 Z. z., zákona č. 460/2008 Z. z., zákona č. 361/2012 Z. z., zákona č. 63/2018 Z. z. a zákona č. 375/2019 Z. z. sa mení a dopĺňa takto:

1. V § 2 ods. 1 sa na konci prvej vety pripájajú tieto slová: „a suma mesačnej minimálnej mzdy pre zamestnanca, ktorý najviac jeden mesiac pred vznikom pracovného pomeru alebo obdobného pracovného vzťahu bol znevýhodneným uchádzačom o zamestnanie vedeným v evidencii uchádzačov o zamestnanie najmenej 12 po sebe nasledujúcich mesiacov,1a) (ďalej len „suma mesačnej štartovacej minimálnej mzdy“) je 75 % sumy určenej podľa § 7 alebo § 8“.

Poznámka pod čiarou k odkazu 1a znie:

„1a) § 8 ods. 1 písm. c) zákona č. 5/2004 Z. z. o službách zamestnanosti a o zmene a doplnení niektorých zákonov v znení neskorších predpisov.“.

1. V § 2 ods. 1 sa za prvú vetu vkladá nová druhá veta, ktorá znie: „Suma mesačnej štartovacej minimálnej mzdy sa zaokrúhľuje na celé eurá nahor.“.
2. V § 2 ods. 2 sa na konci prvej vety pripájajú tieto slová: „a suma minimálnej mzdy za každú hodinu odpracovanú zamestnancom, ktorý najviac jeden mesiac pred vznikom pracovného pomeru alebo obdobného pracovného vzťahu bol znevýhodneným uchádzačom o zamestnanie vedeným v evidencii uchádzačov o zamestnanie najmenej 12 po sebe nasledujúcich mesiacov, (ďalej len „suma hodinovej štartovacej minimálnej mzdy“) predstavuje 1/174 zo sumy mesačnej štartovacej minimálnej mzdy“.
3. V § 2 sa za odsek 2 vkladá nový odsek 3, ktorý znie:

„(3) Suma mesačnej štartovacej minimálnej mzdy a suma hodinovej štartovacej minimálnej mzdy sa uplatňuje najviac počas 12 mesiacov od vzniku pracovného pomeru alebo obdobného pracovného vzťahu.“.

Doterajšie odseky 3 a 4 sa označujú ako odseky 4 a 5.

1. V § 5 sa slová „vyššiu sumu minimálnej mzdy, ako je suma určená podľa § 2 ods. 2 alebo podľa § 7 alebo § 8“ nahrádzajú slovami „vyššie sumy minimálnej mzdy, ako sú sumy určené podľa § 2 ods. 1“.
2. V § 9 ods. 1 druhá veta znie: „Suma mesačnej minimálnej mzdy, suma mesačnej štartovacej minimálnej mzdy, suma minimálnej mzdy za každú hodinu odpracovanú zamestnancom a suma hodinovej štartovacej minimálnej mzdy na príslušný kalendárny rok sa oznámi v Zbierke zákonov Slovenskej republiky.“.
3. Za § 9a sa vkladá § 9b, ktorý vrátane nadpisu znie:

**„§ 9b**

**Prechodné ustanovenia účinné od 31. októbra 2020**

(1) Na rok 2021 sa ustanovuje

1. suma mesačnej minimálnej mzdy na 620 eur,
2. suma mesačnej štartovacej minimálnej mzdy na 465 eur,
3. suma minimálnej mzdy za každú hodinu odpracovanú zamestnancom na 3,563 eura,
4. suma hodinovej štartovacej minimálnej mzdy na 2,672 eura.

(2) Na určenie sumy mesačnej minimálnej mzdy na rok 2021 sa ustanovenie § 8 neuplatní.

(3) V roku 2021 sumami minimálnej mzdy na účely tohto zákona sú sumy podľa odseku 1.

(4) Ustanovenia § 9 ods. 1 druhej vety a tretej vety sa nevzťahujú na sumy minimálnej mzdy podľa odseku 1.

(5) Suma mesačnej štartovacej minimálnej mzdy a suma hodinovej štartovacej minimálnej mzdy sa uplatňuje na pracovný pomer alebo obdobný pracovný vzťah, ktorý vznikol po 31. decembri 2020.“.

**Čl. II**

Zákon č. 311/2001 Z. z. Zákonník práce v znení zákona č. 165/2002 Z. z., zákona č. 408/2002 Z. z., zákona č. 210/2003 Z. z., zákona č. 461/2003 Z. z., zákona č. 5/2004 Z. z., zákona č. 365/2004 Z. z., zákona č. 82/2005 Z. z., zákona č. 131/2005 Z. z., zákona č. 244/2005 Z. z., zákona č. 570/2005 Z. z., zákona č. 124/2006 Z. z., zákona č. 231/2006 Z. z., zákona č. 348/2007 Z. z., zákona č. 200/2008 Z. z., zákona č. 460/2008 Z. z., zákona č. 49/2009 Z. z., zákona č. 184/2009 Z. z., zákona č. 574/2009 Z. z., zákona č. 543/2010 Z. z., zákona č. 48/2011 Z. z., zákona č. 257/2011 Z. z., zákona č. 406/2011 Z. z., zákona č. 512/2011 Z. z., zákona č. 251/2012 Z. z., zákona č. 252/2012 Z. z., zákona č. 345/2012 Z. z., zákona č. 361/2012 Z. z., nálezu Ústavného súdu Slovenskej republiky č. 233/2013 Z. z., zákona č. 58/2014 Z. z., zákona č. 103/2014 Z. z., zákona č. 183/2014 Z. z., zákona č. 307/2014 Z. z., zákona č. 14/2015 Z. z., zákona č. 61/2015 Z. z., zákona č. 351/2015 Z. z., zákona č. 378/2015 Z. z., zákona č. 440/2015 Z. z., zákona č. 82/2017 Z. z., zákona č. 95/2017 Z. z., zákona č. 335/2017 Z. z., zákona č. 63/2018 Z. z., zákona č. 347/2018 Z. z., zákona č. 376/2018 Z. z., zákona č. 307/2019 Z. z., zákona č. 319/2019 Z. z., zákona č. 375/2019 Z. z., zákona č. 380/2019 Z. z., zákona č. 63/2020 Z. z., zákona č. 66/2020 Z. z. a zákona č. 157/2020 Z. z. sa dopĺňa takto:

Za § 119a sa vkladá § 119b, ktorý znie:

**„§ 119b**

Suma minimálnej mzdy na účely § 96 ods. 5, § 122a ods. 1 a 2, § 122b ods. 1 a 2, § 123 ods. 1 a 2, § 124 ods. 3 a § 223 ods. 2 je suma minimálnej mzdy podľa osobitného predpisu určená pre zamestnanca, ktorý nie je zamestnancom, ktorý najviac jeden mesiac pred vznikom pracovného pomeru bol znevýhodneným uchádzačom o zamestnanie vedeným v evidencii uchádzačov o zamestnanie najmenej 12 po sebe nasledujúcich mesiacov.“.

**Čl. III**

Zákon č. 5/2004 Z. z. o službách zamestnanosti a o zmene a doplnení niektorých zákonov v znení zákona č. 191/2004 Z. z., zákona č. 365/2004 Z. z., zákona č. 585/2004 Z. z., zákona č. 614/2004 Z. z., zákona č. 1/2005 Z. z., zákona č. 82/2005 Z. z., zákona č. 528/2005 Z. z., zákona č. 573/2005 Z. z., zákona č. 310/2006 Z. z., zákona č. 693/2006 Z. z., zákona č. 561/2007 Z. z., zákona č. 139/2008 Z. z., zákona č. 233/2008 Z. z., zákona č. 263/2008 Z. z., zákona č. 460/2008 Z. z., zákona č. 562/2008 Z. z., zákona č. 49/2009 Z. z., zákona č. 108/2009 Z. z., zákona č. 266/2009 Z. z., zákona č. 463/2009 Z. z., zákona č. 594/2009 Z. z., zákona č. 52/2010 Z. z., zákona č. 136/2010 Z. z., zákona č. 373/2010 Z. z., zákona č. 120/2011 Z. z., zákona č. 223/2011 Z. z., zákona č. 231/2011 Z. z., zákona č. 257/2011 Z. z., zákona č. 468/2011 Z. z., zákona č. 324/2012 Z. z., zákona č. 96/2013 Z. z., zákona č. 308/2013 Z. z., zákona č. 352/2013 Z. z., zákona č. 436/2013 Z. z., zákona č. 495/2013 Z. z., zákona č. 310/2014 Z. z., zákona č. 311/2014 Z. z., zákona č. 14/2015 Z. z., zákona č. 336/2015 Z. z., zákona č. 353/2015 Z. z., zákona č. 378/2015 Z. z., zákona č. 389/2015 Z. z., zákona č. 91/2016 Z. z., zákona č. 310/2016 Z. z., zákona č. 81/2017 Z. z., zákona č. 82/2017 Z. z., zákona č. 57/2018 Z. z., zákona č. 63/2018 Z. z., zákona č. 64/2018 Z. z., zákona č. 108/2018 Z. z., zákona č. 112/2018 Z. z., zákona č. 177/2018 Z. z., zákona č. 317/2018 Z. z., zákona č. 376/2018 Z. z., zákona č. 35/2019 Z. z., zákona č. 83/2019 Z. z., zákona č. 221/2019 Z. z., zákona č. 223/2019 Z. z., zákona č. 225/2019 Z. z., zákona č. 374/2019 Z. z., zákona č. 63/2020 Z. z., zákona č. 66/2020 Z. z., zákona č. 95/2020 Z. z., zákona č. 127/2020 Z. z. a zákona č. 198/2020 Z. z. sa dopĺňa takto:

§ 67 sa dopĺňa odsekom 17, ktorý znie:

„(17) Úrad poskytuje na účely osobitného predpisu61ab) zamestnávateľovi na základe jeho písomnej žiadosti informáciu o tom, či fyzická osoba je vedená v evidencii uchádzačov o zamestnanie najmenej 12 po sebe nasledujúcich mesiacov alebo bola vedená v evidencii uchádzačov o zamestnanie najmenej 12 po sebe nasledujúcich mesiacov s uvedením dátumu jej vyradenia z evidencie uchádzačov o zamestnanie; súčasťou žiadosti zamestnávateľa je meno, priezvisko a rodné číslo dotknutej fyzickej osoby a jej súhlas so spracúvaním osobných údajov.“.

Poznámka pod čiarou k odkazu 61ab znie:

„61ab) § 2 ods. 1 a 2 zákona č. 663/2007 Z. z. o minimálnej mzde v znení neskorších predpisov.“.

**Čl. IV**

Tento zákon nadobúda účinnosť 31. októbra 2020 okrem čl. I prvého bodu až šiesteho bodu, čl. II a čl. III, ktoré nadobúdajú účinnosť 1. januára 2021.